Évtizedekig élt kalapáccsal a testében
Miután a szolnoki férfi mágnessel, házilag nem tudta magából „kioperálni” a kalapácsdarabot, inkább nem foglalkozott vele. Évtizedekkel később operálták ki belőle.
Soha nem volt egy orvoshoz járó ember, a foghúzást is mindig elintézte otthon, felnőtt módjára – meséli a szoljon.hu-nak Sárközi Sándor. Így nem zavarta az sem, hogy évtizedekkel ezelőtt autószerelés közben beleállt a hasfalába a kalapács egy darabja. Azért arra már figyel azóta, hogy kalapáccsal ne üssön kalapácsot.

Miután mágnessel nem sikerült kicsalogatnia a vasdarabot, nem csinált belőle ügyet, a fém pedig betokozódott. A közelmúltban azonban agyi infarktust kapott. Hónapokkal később elküldték ct-re, de nem tudták elvégezni rajta a vizsgálatot, mert fémet jelzett a gép. Így derült fény a kalapács történetére, amit ki is operáltak a férfi testéből.
Közélet